Pielikums

Madonas novada pašvaldības izpilddirektora

07.12.2022. rīkojumam Nr. 197

**Madonas novada pašvaldības**

**pedagogu profesionālās darbības kvalitātes novērtēšanas**

**paraugnoteikumi**

*(Izglītības iestādes veidlapa)*

**IEKŠĒJIE NOTEIKUMI**

*(vieta)*

2022.gada \_\_\_.\_\_\_\_\_\_\_\_\_\_ Nr.\_\_\_\_\_\_

***Izglītības iestādes* pedagogu profesionālās darbības**

**kvalitātes novērtēšanas noteikumi**

*Izdoti saskaņā ar*

*Ministru kabineta 2017. gada 22. augusta noteikumu Nr. 501*

*”Pedagogu profesionālās darbības kvalitātes novērtēšanas*

*organizēšanas kārtība” 12. punktu*

1. **Vispārīgie jautājumi**
2. Noteikumi nosaka *izglītības iestādes* (turpmāk – iestāde) pedagogu profesionālās darbības kvalitātes komisijas novērtēšanas (turpmāk – novērtēšana) organizēšanas kārtību: novērtēšanas virzienus un kritērijus, pedagogu profesionālās darbības kvalitātes pakāpju (turpmāk – kvalitātes pakāpe) aprakstu, pedagoga pašvērtējumu, vērojamo mācību stundu vai nodarbību skaitu, lēmuma apstrīdēšanas kārtību, nosacījumus pakāpes piešķiršanas termiņam un piemaksas apmēram.
3. Novērtēšana ir process, kura rezultātā izglītības iestādes vadītājs, pamatojoties uz novērtēšanas komisijas (turpmāk- komisija) priekšlikumu, pieņem lēmumu par konkrētā pedagoga profesionālās darbības kvalitāti, izsaka rekomendācijas un plāno pedagoga profesionālo kompetenču pilnveidi ilgtermiņā.
4. Novērtēšanas procesā pedagogam ir tiesības pretendēt uz jebkuru kvalitātes pakāpi, neievērojot pēctecīgumu.
5. Kvalitātes pakāpe ir pedagoga profesionālās darbības novērtēšanas rezultāts, un tā ir spēkā tikai izglītības iestādē, kur veikta pedagoga novērtēšana.
6. Pirmo kvalitātes pakāpi ieguvuša pedagoga profesionālo darbību raksturo:
   1. mērķtiecīgi organizēts mācību process un nodrošināta labvēlīga mācību vide;
   2. piemērotu mācību metožu un sadarbības formas izvēle, kas vērsta uz izglītojamo mācīšanos orientēta procesa organizēšanu un izglītojamo kompetenču veidošanu.
7. Otro kvalitātes pakāpi ieguvuša pedagoga profesionālo darbību raksturo:
   1. mērķtiecīgi organizēts mācību process un nodrošināta labvēlīga mācību vide, kā arī piemērotu mācību metožu un sadarbības formas izvēle, kas vērsta uz izglītojamo mācīšanos orientēta procesa organizēšanu un izglītojamo kompetenču veidošanu;
   2. daudzveidīgu mācību stratēģiju izmantošana ikdienas darbā, sasniedzot un regulāri uzturot izglītojamo spējām atbilstošus sasniegumus;
   3. visaptveroša pedagoģisko procesu izpratne, radot iespējas izglītojamiem sadarboties un izziņas procesā aktīvā darbībā veidot saskarsmes prasmi, attīstīt spējas un kompetences.
8. Trešo kvalitātes pakāpi ieguvuša pedagoga profesionālo darbību raksturo:
   1. mērķtiecīgi organizēts mācību process un nodrošināta labvēlīga mācību vide, kā arī piemērotu mācību metožu un sadarbības formas izvēle, kas vērsta uz izglītojamo mācīšanos orientēta procesa organizēšanu un izglītojamo kompetenču veidošanu;
   2. daudzveidīgu mācību stratēģiju izmantošana ikdienas darbā, sasniedzot un regulāri uzturot augstus izglītojamo sasniegumus;
   3. visaptveroša pedagoģisko procesu izpratne, radot iespējas izglītojamiem sadarboties un izziņas procesā aktīvā darbībā veidot saskarsmes prasmi, attīstīt spējas un kompetences;
   4. prasme rast piemērotus risinājumus gan standarta, gan nestandarta situācijās, izmantojot profesionālo pieredzi un inovācijas pedagoģijā;
   5. aktīva iesaiste personības attīstībā, savas pieredzes pārneses nodrošināšanā un izglītības iestādes attīstības veicināšanā.
9. Piešķirto kvalitātes pakāpi apliecina iestādes direktora rīkojums, kas izdots līdz kārtējā gada 31. maijam.
10. **Novērtēšanas virzieni**
11. Ja pedagogs īsteno vispārējās pirmsskolas izglītības programmu, vispārējās pamatizglītības programmu vai vispārējās vidējās izglītības programmu, vai profesionālās izglītības, vai profesionālās ievirzes izglītības programmu, vai interešu izglītības programmu, viņa profesionālās darbības kvalitāti novērtē atbilstoši šādiem profesionālās darbības novērtēšanas virzieniem (turpmāk – novērtēšanas virzieni):
    1. pedagoģiskā procesa plānošana, vadīšana un pedagoga darbības rezultātu izvērtējums (pedagoģiskā procesa efektivitāte, mērķtiecīgums, rezultāts);
    2. pedagoga ieguldījums izglītojamā individuālo spēju attīstībā un izglītojamā vajadzību nodrošināšanā;
    3. pedagoga ieguldījums izglītības iestādes attīstībā;
    4. pedagoga sadarbība, pieredzes uzkrāšana un pārnese.
12. Sociālā pedagoga, skolotāja logopēda un izglītības psihologa novērtēšanu veic atbilstoši šādiem novērtēšanas virzieniem:
    1. līdzdalība pedagoģiskā procesa plānošanā un vadīšanā, pedagoga darbības rezultātu izvērtējums (izglītojamā attīstības diagnosticēšana, rezultātu izvērtējums un atbalsta koordinēšana pedagoģiskajā procesā);
    2. ieguldījums izglītojamā individuālo spēju attīstībā un izglītojamā vajadzību nodrošināšanā (iesaiste problēmu risināšanā, sadarbība ar institūcijām, atgriezeniskās saites nodrošināšana);
    3. ieguldījums izglītības iestādes attīstībā;
    4. pedagoga sadarbība, pieredzes uzkrāšana un pārnese.
13. **Novērtēšanas procesa organizācija**
14. Novērtēšanas process sastāv no:
    1. pedagoga profesionālās darbības vērtējuma *trīs līdz četrās* mācību stundās vai nodarbībās, no kurām:
       1. viena ir paša pedagoga iniciēta,
       2. *divas līdz četras* – izglītības iestādes vadības vai kvalitātes vērtēšanas komisijas iniciētas,
       3. viena – pedagoga iniciēta un ar ārējo vērtētāju saskaņota stunda vai nodarbība, ja pedagogs pretendē uz trešo kvalitātes pakāpi.
    2. pedagoga darba pašvērtējuma, kas atspoguļo pedagoga profesionālās darbības kvalitāti iepriekšējā mācību gadā un kārtējā mācību gadā;
    3. pedagogu profesionālās darbības kvalitātes novērtēšanas komisijas vērtējuma.
15. Stundu vai nodarbību vērtēšanai izmanto mācību stundu vai nodarbību vērošanas un novērtējuma lapas atbilstoši Ministru kabineta 2017. gada 22. augusta noteikumu Nr. 501 ”Pedagogu profesionālās darbības kvalitātes novērtēšanas organizēšanas kārtība” pielikumiem. Par katru stundas novērtējumā iekļauto kritēriju iespējams saņemt no 0 līdz 4 punktiem.
16. Lai pieteiktos novērtēšanai, pedagogs, ievērojot brīvprātības principu, laika periodā no kārtējā kalendārā gada 1. septembra līdz 15. oktobrim iesniedz iestādes vadītājam iesniegumu (pielikums).
17. Pedagogam ir tiesības pieteikties uz novērtēšanu, ja viņš pēdējā pilnā mācību gada laikā ir bijis iesaistīts vismaz vienas Izglītības likuma 49.1 pantā minētās izglītības programmas īstenošanā konkrētajā izglītības iestādē.
18. Lai novērtētu tā pedagoga profesionālās darbības kvalitāti, kurš atsāk pedagoģisko darbību pēc prombūtnes, kas ir ilgāka par vienu mācību gadu, viņam iestādē jānostrādā vismaz viens gads.
19. Novērtēšana, ievērojot nepārtrauktību un pēctecību, norit no kārtējā kalendārā gada 1. septembra līdz nākamā kalendārā gada 31. maijam un ietver četrus posmus – sagatavošanās, vērtēšanas norises, rezultātu apkopošanas un novērtēšanas komisijas priekšlikuma izteikšanas un izglītības iestādes vadītāja lēmuma pieņemšanas posms.
20. Novērtēšanas procesa laika plānojums:

|  |  |
| --- | --- |
| **Novērtēšanas laiks** | **Novērtēšanas norise** |
| Sagatavošanās posms  Kārtējā gada 1. septembris - 15. oktobris | Pedagogu pieteikšanās novērtēšanai  Komisijas izveide un tās darbības uzsākšana atbilstoši šajos noteikumos noteiktajai kārtībai |
| Vērtēšanas norises posms  Ilgst ne vairāk kā septiņus mēnešus | Pedagoga vadīto mācību stundu vai nodarbību novērošana un pedagoga profesionālās darbības novērtēšana saskaņā ar noteiktajiem kritērijiem  Pedagoga darba pašvērtējuma sagatavošana un iesniegšana komisijai |
| Rezultātu apkopošanas posms  Ilgst ne vairāk kā vienu mēnesi | Pedagoga darba pašvērtējuma aizpildīšana (komisijas vērtējums)  Novērtēšanas rezultātu apkopošana par pedagoga profesionālo darbību mācību stundās vai nodarbībās un pedagoga pašvērtējumā  Komisijas organizētas individuālas pārrunas ar pedagogu par novērtēšanas rezultātiem  Komisijas priekšlikuma par kvalitātes pakāpes piešķiršanu vai atteikumu piešķirt kvalitātes pakāpi sagatavošana |
| Izglītības iestādes vadītāja lēmuma pieņemšanas posms  Ilgst ne vairāk kā 15 dienas  (līdz kārtējā kalendārā gada 31.maijam) | Izglītības iestādes vadītājs, pamatojoties uz komisijas priekšlikumu, pieņem lēmumu un izdod rīkojumu par kvalitātes pakāpes piešķiršanu vai atteikumu piešķirt kvalitātes pakāpi.  Izglītības iestādes vadītājs personīgi iepazīstina pedagogu ar lēmumu un izskaidro lēmuma saturu. Pedagogs ar parakstu apliecina, ka ir iepazinies ar rīkojumu. |

1. Iestādes vadītājs ar rīkojumu apstiprina pedagogu profesionālās darbības kvalitātes novērtēšanas komisiju trīs līdz piecu cilvēku sastāvā atkarībā no izvērtējamo pedagogu skaita, ko veido iestādes *direktora vietnieki, arodbiedrības pārstāvji, pedagogi, skolas atbalsta personāla pārstāvji*.
2. Ja novērtēšanai ir pieteicies kāds pedagogs, kurš pretendē uz trešo kvalitātes pakāpi, komisijā tiek iekļauts ārējais vērtētājs, kuru, pamatojoties uz iestādes vadītāja rakstisku iesniegumu, norīko Madonas novada pašvaldība. Ārējais vērtētājs var būt Izglītības nodaļas speciālists, Madonas Valsts ģimnāzijas metodiķis, mācību priekšmeta metodiskās apvienības vai metodiskās jomas vadītājs.
3. Komisijas pirmo sanāksmi sasauc izglītības iestādes vadītājs, tās laikā no komisijas locekļu vidus tiek ievēlēts komisijas priekšsēdētājs un komisijas sekretārs.
4. Komisijas loceklim nav tiesību kā kvalitātes pakāpes pretendentam piedalīties pedagogu profesionālās darbības kvalitātes novērtēšanā.
5. Komisijas sēdes ir slēgtas. Komisijas sēdes var notikt, ja tajās piedalās vairāk nekā puse komisijas locekļu. Ja komisijas sēde kvoruma trūkuma dēļ nevar notikt, tad komisijas priekšsēdētājs piecu darba dienu laikā sasauc atkārtotu komisijas sēdi.
6. Komisijas locekļi ievēro konfidencialitātes, godprātības, vienlīdzības, taisnīguma un objektivitātes principus, neizpaužot viedokļus, kuri tiek apspriesti komisijas sēdēs, un, pieņemot lēmumus, balstās uz reāliem faktiem un pierādījumiem.
7. Novērtēšanas komisijas pienākumi:
   1. Komisijas priekšsēdētājs:
      1. nosaka komisijas sēdes laiku un koordinē jautājumu izskatīšanu komisijas sēdēs;
      2. apstiprina komisijas izstrādāto pedagogu profesionālās darbības kvalitātes novērtēšanas laika grafiku; nosaka darba uzdevumus komisijas locekļiem;
      3. pārstāv novērtēšanas komisiju attiecībās ar izglītības iestādes vadītāju, skolas padomi;
   2. Komisijas sekretārs:
      1. protokolē komisijas sēdes; protokolus paraksta komisijas priekšsēdētājs un sekretārs;
      2. informē komisijas locekļus par komisijas sēdes vietu, datumu, laiku;
      3. informē pedagogus par komisijas pieņemtajiem lēmumiem;
      4. sagatavo nepieciešamo informāciju pedagoga profesionālās darbības kvalitātes novērtēšanas rezultātu (pakāpes) apliecinoša dokumenta saņemšanai;
      5. nodrošina komisijas dokumentācijas glabāšanu saskaņā ar normatīvo aktu prasībām.
   3. Novērtēšanas komisijas locekļu pienākumi:
      1. sadarbojas ar komisijas locekļiem, izglītības iestādes vadību;
      2. iepazīstina pedagogus ar šiem noteikumiem, konsultē pretendentus par novērtēšanas procedūras jautājumiem;
      3. analizē pedagoga pašvērtējumā iekļautos materiālus;
      4. iesaistās pedagoga darba kvalitātes pašvērtējuma un tajā iekļauto materiālu, vēroto mācību stundu vērtējuma apkopošanā un analīzē;
      5. izsaka priekšlikumus par profesionālās darbības kvalitātes pakāpes piešķiršanu pedagogam.
8. Komisijas priekšlikums par kvalitātes pakāpes piešķiršanu ir atbalstīts, ja par to nobalso vairāk nekā puse no klātesošajiem komisijas locekļiem. Ja balsis dalās līdzīgi, izšķirošā ir komisijas priekšsēdētāja balss.
9. Komisijas loceklim jāatturas no piedalīšanās balsojumā, ja tas skar šī komisijas locekļa personiskās, viņa ģimenes vai radinieku intereses.
10. Novērtēšanas procesā iekļautajam pedagogam ir tiesības pārtraukt novērtēšanu, par to rakstiski informējot novērtēšanas komisiju.
11. **Novērtēšanas kritēriji un novērtēšanas rezultāts**
12. Pedagoga profesionālās darbības kvalitāti novērtē atbilstoši profesionālās darbības novērtēšanas kritērijiem, kuri iekļauti pedagoga pašvērtējumā atbilstoši Ministru kabineta 2017. gada 22. augusta noteikumu Nr. 501 ”Pedagogu profesionālās darbības kvalitātes novērtēšanas organizēšanas kārtība” pielikumiem.
13. Katru kvalitātes rādītāju raksturo pedagoga darba pienākumu izpilde atbilstoši noteiktam kritēriju kopumam. Katra novērtēšanas kritērija izpildi atbilstošai mērķgrupai nosaka kvalitātes vērtēšanas līmeņi, kas izteikti punktos.
14. Veicot novērtēšanu, komisija summē pedagoga pašvērtējumā iegūtos punktus (pedagoga vērtējums plus komisijas vērtējums) un vidējo iegūto punktu skaitu pedagoga vadītajās stundās vai nodarbībās.
15. Pēc novērtēšanas komisija izsaka vienu no šādiem priekšlikumiem:
    1. par 1.kvalitātes pakāpes piešķiršanu pedagogam, ja novērtēšanā iegūtais kopējais punktu skaits ir ne mazāks kā 70% no maksimāli iespējamā punktu skaita;
    2. par 2.kvalitātes pakāpes piešķiršanu pedagogam, ja novērtēšanā iegūtais kopējais punktu skaits ir ne mazāks kā 80% no maksimāli iespējamā punktu skaita;
    3. par 3.kvalitātes pakāpes piešķiršanu pedagogam, ja novērtēšanā iegūtais kopējais punktu skaits ir ne mazāks kā 90% no maksimāli iespējamā punktu skaita;
    4. par atteikumu piešķirt kvalitātes pakāpi.
16. Ja pedagogs, pretendējot uz izvēlēto (savā iesniegumā norādīto) kvalitātes pakāpi, novērtēšanas rezultātā ir pārsniedzis punktu robežu pakāpes saņemšanai, tad pedagogam netiek piemērota cita (augstāka) kvalitātes pakāpe.
17. Ja pedagogs, pretendējot uz izvēlēto (savā iesniegumā norādīto) kvalitātes pakāpi, novērtēšanas rezultātā nav sasniedzis kvalitātes pakāpes piešķiršanai noteikto pietiekamo novērtējumu (punktos), tad izglītības iestādes vadītājs var piešķirt zemāku kvalitātes pakāpi, saskaņojot šādu lēmumu ar pedagogu.
18. Izglītības iestādes vadītājs piešķir kvalitātes pakāpi uz diviem vai trijiem gadiem, ņemot vērā pedagoga novērtēšanas procesa rezultātus, kvalitatīva pedagoģiskā procesa īstenošanu ilgtermiņā, kā arī dalību izglītības iestādes metodiskā darba pilnveidē, ieguldījumu iestādes attīstības plāna izstrādē un īstenošanā.
19. Katru gadu uz 1. septembri izglītības iestādes vadītājs nosaka piemaksas apmēru pedagogam par iegūto kvalitātes pakāpi, ņemot vērā izglītības iestādei piešķirtās valsts budžeta mērķdotācijas un pašvaldības finanšu līdzekļu apmēru.
20. Izglītības iestādes vadītājam ir tiesības atņemt pedagogam piešķirto kvalitātes pakāpi, ja tiek konstatēta pedagoga rīcības neatbilstība Izglītības likuma 51. pantā minētajiem pedagoga vispārīgajiem pienākumiem un pedagoga profesionālo darbību raksturojošiem kritērijiem, saskaņojot šādu lēmumu ar pedagogu.
21. **Lēmuma par kvalitātes pakāpes  
    piešķiršanu, atteikšanu vai atņemšanu apstrīdēšanas kārtība**
22. Lēmumu par kvalitātes pakāpes piešķiršanu, atteikšanu vai atņemšanu pedagogam ir tiesības piecu darba dienu laikā pēc lēmuma paziņošanas apstrīdēt iestādes vadītājam.
23. Iestādes vadītājs, saņemot pedagoga iesnieguma par lēmuma par kvalitātes pakāpes piešķiršanu vai atteikumu piešķirt kvalitātes pakāpi apstrīdēšanu, izveido apelācijas komisiju piecu cilvēku sastāvā, iekļaujot divus Madonas novada pašvaldības norīkotus ārējos vērtētājus.
24. Apelācijas komisijai ir tiesības pieprasīt pedagogam papildu materiālus, kas apliecinātu pedagoga pašvērtējumā iekauto informāciju un vērtējuma objektivitāti un pedagoga rīcības atbilstību Izglītības likuma 51. panta minētajiem pedagoga vispārīgajiem pienākumiem un pedagoga profesionālās darbības raksturojošiem kritērijiem.
25. Apelācijas komisija viena mēneša laikā izskata iesniegumu un izsaka priekšlikumu par kvalitātes pakāpes piešķiršanu vai atteikumu piešķirt kvalitātes pakāpi.
26. Ja pieņemts lēmums par atteikumu piešķirt kvalitātes pakāpi, pedagogam ir tiesības pretendēt uz to pašu vai citu kvalitātes pakāpi pēc viena izglītības iestādē nostrādāta mācību gada.
27. Pedagoga sūdzību par kvalitātes pakāpes atņemšanu iestādes vadītājs izskata Darba likuma 94. panta kārtībā.

Amats V.Uzvārds

Pielikums

*Izglītības iestādes*

\_\_\_.\_\_\_.\_\_\_\_\_\_. iekšējiem noteikumiem Nr.\_\_\_\_

|  |  |
| --- | --- |
| [izglītības iestādes osaukums ģenitīvā] | vadītājam/direktoram |

|  |
| --- |
| [iesniedzēja vārds, uzvārds] |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  |  |  |  |  |  | - |  |  |  |  |  |
| (personas kods) | | | | | | | | | | | |

|  |
| --- |
| [deklarētās dzīvesvietas adrese] |
|  |
| [kontakttālrunis, elektroniskā pasta adrese] |

**IESNIEGUMS**

Lūdzu novērtēt manu profesionālās darbības kvalitāti.

Es strādāju [izglītības iestādes nosaukums lokatīvā] un mācu [mācību priekšmeta/u nosaukums/i] [norādīt kontaktstundu skaitu] kontaktstundas nedēļā. Pretendēju uz [norādīt kvalitātes pakāpi]. kvalitātes pakāpi.

Līdzšinējais pedagoģiskā darba stāžs ir [norādīt gadu skaitu] gadi.

Apliecinu, ka esmu strādājis/-usi [izglītības iestādes nosaukums lokatīvā] pilnus pēdējos [norādīt gadu skaitu] mācību gadus.

[datums]

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(paraksts un tā atšifrējums)